Ericu950/Stoicheia-meter-silver huggingface dataset:
λέγει τοίνυν τὰς εὐαγγελικὰς ἐντολάς , ἐν αἷς οὐ μίαν ἔστιν εὑρεῖν εὐλογίαν , ἀλλὰ πολλάς , τοὺς διαφόρους μακαρισμούς , οὓς ὁ Χριστὸς ἐνομοθέτησεν , ἐν οἷς ὁ προσέχων πορεύεται μὲν ἐκ δυνάμεως εἰς δύναμιν , ἀπὸ ἀρετῆς εἰς ἀρετὴν βαδίζων , ἀπὸ ταπεινοφροσύνης εἰς τὸ πενθεῖν τὰς ἁμαρτίας , ἐκεῖθεν εἰς τὴν πραότητα , μετὰ τοῦτο εἰς τὴν διηνεκῆ τῆς δικαιοσύνης ὄρεξιν 0 1 2 ·
εἶτα ἐλεημοσύνης , ἐκεῖθεν καρδίας ἀκεραιότητα 0 1 ·
ἀπὸ ταύτης εἰς τὴν τῆς εἰρήνης κατόρθωσιν 0 .
στέφανον δὲ πάντων τοὺς ὑπὲρ τοῦ Χριστοῦ διωγμούς , ἐν οἷς ὁ καταρτισθεὶς καὶ γενόμενος τέλος ὄψεται τὸν Θεὸν ἐν Σιὼν ἐν τῷ σκοπευτηρίῳ τῆς ψυχῆς 0 .
σιὼν γὰρ σκοπευτήριον λέγεται .
ἡ προκοπὴ τοίνυν τῆς μακαριότητος Θεὸν ἰδεῖν , οὐχ ὅσον πέφυκεν , ἀλλ ὅσον χαρίζεται 0 .
ἐρεῖς δὲ ταῦτα πάντα ἀφ  οὗπερ ἡμῖν εἴρηται τὸ διάψαλμα καὶ περὶ Πέτρου λέγεσθαι .
μακάριος γὰρ ἦν ἀντιλήψεως τυχὼν κατὰ τὸν καιρὸν τῆς ἀρνήσεως ·
ὅθεν οὐκ ἀπέγνω ἀναβάσεις ἐν τῇ καρδίᾳ αὐτοῦ τὰς διὰ μετανοίας θέμενος Ἐν τῇ κοιλάδι τοῦ κλαυθμῶνος .
ὁρᾷς γὰρ ὡς ἐδάκρυσε , καὶ τοῦ νέου νομοθέτου τὰς εὐλογίας , τοῦ Χριστοῦ , προσδεχόμενος , ἐκ δυνάμεως ἐπορεύθη εἰς δύναμιν ·
δραμὼν γὰρ εἰς τὴν ἀνάστασιν , καὶ θεωρήσας μὲν τὰ ὀθόνια , θεωρήσας δὲ καὶ τὸν Χριστόν , ὕστερον αὐτῷ συναντήσαντα , ὡς ὁ Λουκᾶς ἐδήλωσεν , οὐκ ἀρκεῖται τούτοις , ἀλλὰ εἰς ἑτέραν δύναμιν τὴν Σιὼν ἐπορεύετο , ἐκεῖ τε αὐτῷ πάλιν ὁ Θεὸς τῶν θεῶν ὁ Χριστὸς ἐνεφανίζετο , εὐλογίας νομοθετῶν , εἰρήνην τε ἣν ἔδωκε τοῖς μαθηταῖς , καὶ δωρεὰν τοῦ Πνεύματος .
κύριε ὁ Θεὸς τῶν δυνάμεων , εἰσάκουσον τῆς προσευχῆς μου ·
ἐνώτισαι , ὁ Θεὸς Ἰακώβ .
Οὐ γὰρ ἀρκεῖ τὸ ἀκοῦσαι ;
Οὔ , φησίν ·
ἀλλ ὀφείλει καὶ ἐνωτίσασθαι ·
τουτ έστιν , ἐν τοῖς ὠσὶν ἀποθέσθαι , ἵνα κ ἂν νῦν μὴ ἐπιτελέσῃ τὴν προσευχήν , ὕστερον γοῦν αὐτὴν πληρώσῃ ·
ὡς γὰρ προφήτης ἐγίνωσκε μακροῦ χρόνου χρῄζοντα ὑπὲρ ὧν νῦν προσηύχετο .
διάψαλμα ὧδε πάλιν ἀκολούθως προσέθηκεν , ἐνδιδοὺς τῇ προσευχῇ , ἵνα τὰ αὐτὰ πολλάκις προσεύξηται , ἐπειδὴ πρὸς αὐτὴν ὑπῆρχε τὴν σωτηρίαν τὴν ἀνθρωπίνην τείνοντα .
ὑπερασπιστὰ ἡμῶν , ἴδε , ὁ Θεός , καὶ ἐπίβλεψον εἰς τὸ πρόσωπον τοῦ Χριστοῦ σου .
ἴδε ὅτι τῆς σῆς ἐπισκέψεως χρῄζομεν ·
ἴδε ὅτι τὸ τραῦμα φαρμάκοις ἀνθρωπίνοις οὐ παύεται ·
ἴδε ὅτι συντετριμμένον ἀγγεῖον 0 .
σῶμα σόν , οὐκ ἀλλότριον 0 .
καὶ οὕτως ἐπίβλεψον ἡμῖν ·
ἀλλ  εἰς τὸ πρόσωπον τοῦ Χριστοῦ σου 0 ·
τουτ έστιν , ἐν τῷ προσώπῳ τοῦ Χριστοῦ , ἵνα ἐν τῷ Υἱῷ πάντας ἡμᾶς καὶ ὁ Πατὴρ ἐπισκέψηται , καὶ εὐδοκίᾳ τοῦ Πατρὸς τελεσθῇ τὸ καθ ἡμᾶς μυστήριον .
διὰ τί δὲ τὸν Πατέρα διὰ τοῦ Υἱοῦ , οὐχὶ διὰ τῶν προφητῶν αἰτεῖς ἐπιβλέψαι ;
ὅτι κρείσσων ἡμέρα μία ἐν ταῖς αὐλαῖς σου ὑπὲρ χιλιάδας 0 .
Αὐλὰς τοῦ Θεοῦ τὴν Βηθλεὲμ ἀνακαλεῖ , τὸν σταυρόν , τὴν ἀνάστασιν .
ἐν ἑκάστῃ τοίνυν τούτων ἡμέρα μία κρείσσων ὑπὲρ χιλιάδας καιρῶν 0 .
ὅπερ γὰρ οἱ ἀπὸ γενέσεως κόσμου χρόνοι οὐ κατώρθωσαν , τοῦτο τῇ ἡμέρᾳ τῆς γενέσεως τοῦ Χριστοῦ , ἢ τοῦ σταυροῦ , ἢ τῆς ἀναστάσεως , ἔτι δὲ καὶ τῆς ἀναλήψεως , ὅλῳ τῷ γένει κατώρθωσεν .
διόπερ τὰς αὐλὰς ταύτας ὑπερδοξάζων ὁ προφήτης ἔλεγε τὰ ἑπόμενα ·
ἐξελεξάμην παραῤῥιπτεῖσθαι ἐν τῷ οἴκῳ τοῦ Θεοῦ μου μᾶλλον ἢ οἰκεῖν με ἐν σκηνώμασιν ἁμαρτωλῶν 0 .
βούλομαί , φησιν , ἐν ταῖς προειρημέναις αὐλαῖς μετὰ εὐτελῶν καὶ ἀποῤῥιπτομένων τάττεσθαι , ἢ γὰρ οἰκεῖν ἐν ταῖς τῶν Ἰουδαίων συναγωγαῖς , αἵτινες οὐκ ἔτι σκηνώματα Θεοῦ , ἀλλ ἁμαρτωλῶν τὸν νόμον παραβαινόντων λέγονται .
Αἱρεῖται ἄρα ὁ προφήτης μετὰ λῃστοῦ κληρονομεῖν , ὅσπερ εἶναι δοκεῖ τῆς Ἐκκλησίας τοῦ Θεοῦ εὐτελέστερος , ἢ μετὰ Χαναναίας , ἥτις ἀποῤῥιπτουμένη τὰ ψιχία τὰ πίπτοντα τῆς τραπέζης ἐξῄτησεν , καὶ μὴ μετὰ Καϊάφα καὶ τῶν ἄλλων ἀρχιερέων , οἵτινες ἐν τῇ συναγωγῇ τῶν Ἰουδαίων ἐπρώτευον .
τὸ δ αὐτὸ καὶ ἡμεῖς ἔσχατοι τῶν δικαίων εἶναι καὶ ἔκτρωμα , καθάπερ ἔλεγεν ὁ Παῦλος , προσευξώμεθα μετὰ τῶν ἁμαρτωλῶν μὴ οἰκεῖν ·
μάνθανε γὰρ τὸ ἑπόμενον .
ὅτι ἔλεος καὶ ἀλήθειαν ἀγαπᾷ Κύριος ὁ Θεός , χάριν καὶ δόξαν δώσει ·
ἔλεος καὶ ἀλήθειαν ἐπὶ τοὺς ἐξ ἁμαρτωλῶν μετανοήσαντας , καὶ διὰ μὲν τὸ ἔλεος μετὰ τῶν δικαίων ταττομένους , διὰ δὲ τὴν ἀλήθειαν οὐκ ἔχοντας αὐτοῖς τὰ ἴσα 0 ·
ὅθεν καὶ παραῤῥίπτεσθαι λέγεται .
ὥστε τὴν χώραν τὴν ἐσχάτην ἐν αὐτοῖς κατέχοντες , τοῖς αὐτοῖς χάριν καὶ δόξαν δίδωσι ·
χάριν , ἐπειδὴ χάριτι σώζονται 0 ·
δόξαν , ἐπειδὴ μετὰ δικαίων εἰ καὶ ἐν τάξει τελευταίᾳ δοξάζονται 0 .
ὅτι δὲ τοῦτο ἀληθές , καὶ πρωτεύουσιν ἀναγκαίως οἱ δίκαιοι , τὰ ἐχόμενα δείκνυσι 0 .
κύριος οὐ στερήσει τὰ ἀγαθὰ τοῖς πορευομένοις ἐν ἀκακίᾳ .
Οἱ γὰρ κακίας βεβιωκότες χωρίς , καὶ ἐν δικαιοσύνῃ , ὅπερ ἐστὶν ἀκακία , πολιτευσάμενοι , οὐκ ἀποστεροῦνται τῶν ἀγαθῶν ·
ἀναλόγους δὲ τοὺς στεφάνους ὑποδέξονται , ἐπειδὴ Ἕκαστος τὸν ἴδιον μισθὸν λήψεται κατὰ τὸν ἴδιον κόπον .
κύριε ὁ Θεὸς τῶν δυνάμεων , μακάριος ἄνθρωπος ὁ ἐλπίζων ἐπὶ σέ 0 .
καλὴν τῷ ψαλμῷ ὁ προφήτης σφραγῖδα ἐπέθηκε , τὴν εἰς Θεὸν ἐλπίδα , ἣν  ἧς  μακάριον ἔχεσθαι 0 .
ἄγκυρα γὰρ τῶν χειμαζομένων 0 ·
τῶν δὲ πολεμουμένων τεῖχος ἀῤῥαγὲς γίνεται .
ἐλπίζει δὲ εἰς αὐτὸν ὁ μηδενὶ τῶν παρόντων θ αῤῥῶν , ἀλλὰ καὶ παντὸς κόσμου τὴν ἐλπίδα τὴν εἰς Θεὸν ἀνθαιρούμενος .
Εἰς τὸ τέλος , τοῖς υἱοῖς Κορέ , ψαλμὸς πδʹ 0 .
ἀναγκαίως καὶ νῦν Εἰς τὸ τέλος ὁ ψαλμὸς ἐπιγέγραπται , ἢ κατὰ τοὺς ἄλλους ἑρμηνευτάς , Ἐπινίκιος Ἔχει γὰρ τὰ πεπραγμένα ἐπὶ τέλει τῶν αἰώνων μυστήρια , ἅπερ ὄντως ἐπινίκια κατὰ τοῦ διαβόλου γίνεται .
Εὐδόκησας , Κύριε , τὴν γῆν σου , ἀπέστρεψας τὴν αἰχμαλωσίαν Ἰακώβ .
κοινὰ τῷ ἀνθρώπῳ καὶ τῇ γῇ τὰ συμβαίνοντα 0 .
Εὐθηνούσης γὰρ τῆς γῆς , εὐθηνεῖσθαι καὶ τὸν ἄνθρωπον , παιδευομένης δέ , συμπαιδεύεσθαι γίνεται , ὡς ἐξ αὐτῆς ὄντα τε καὶ τρεφόμενον 0 .
ὅθεν καὶ τὸ νῦν εἰρημένον παρὰ τοῦ προφήτου κατὰ κοινοῦ δυνατὸν ἐκλαμβάνεσθαι 0 ·
ἐπειδὴ καὶ ἡ κτίσις , ἧς ἐστι στοιχεῖον ἡ γῆ , τὴν ἡμετέραν , καθά φησιν ὁ Παῦλος , ἀπεκδέχεται λύτρωσιν , ἣν νῦν ὁ προφήτης εὐδοκίαν ἐκάλεσε , κοινὴν μὲν εἰς ὅλον γενομένην τὸν ἄνθρωπον , ὃς ἀνθ ὅτου λέγεται γῆ , πολλάκις ἀποδέδεικται ·
ἰδικὴν δὲ εἰς τοὺς ἐκ τοῦ λαοῦ τῶν Ἰουδαίων πρὸς αὐτὸν ἐπιτρέψαντας , οὓς Αἰχμαλωσίαν ὁ προφήτης Ἰακὼβ ἐκάλεσεν 0 .
ἀλλὰ τίς ἡ εὐδοκία , σαφέστερον ἀπὸ τῶν ἑξῆς μάνθανε 0 .
ἀφῆκας τὰς ἀνομίας τῷ λαῷ σου , ἐκάλυψας πάσας τὰς ἁμαρτίας αὐτῶν .
Εὗ γὰρ αὐτῷ περὶ ἡμῶν δόξαι 0 ·
οὐ μίαν γὰρ ἀνομίαν ἡμῖν , πάσας δὲ ἀφῆκεν 0 ·
ἀλλὰ καὶ πάσας ἡμῶν τὰς ἁμαρτίας διὰ τῆς ἑαυτοῦ φιλανθρωπίας ἐκάλυψεν , ὥσπερ ἰατρὸς καλύπτει φαρμάκοις τραύματα .
ἀνομίας δὲ καὶ ἁμαρτίας οὐ ταυτολογῆσαι βουληθεὶς ἐμνημόνευσεν , ἀλλὰ δεικνὺς οὐχὶ μόνον Ἰουδαίοις , ὧν ἀνομίαι καλεῖται τὰ πλημμελήματα , ὡς ὑπὸ νόμον οὖσι τὸν Μωϋσέως , ἀλλὰ καὶ τοῖς ἔθνεσιν ἀφῆκεν , ὧν ἁμαρτήματα τὰ παραπτώματα λέγεται , ἐπειδὴ πλημμελοῦντες τῶν ἐπουρανίων ἐννοιῶν πρὸς τὸ εὔηθες βλεπουσῶν ἁμαρτάνουσι .
διάψαλμα τῇ μελῳδίᾳ πρόκειται , οὐ μάτην τοῦ προφήτου τοὺς λόγους ἀναπαύσαντος , ἀλλ ἐπειδὴ μεγάλα λίαν ὑπῆρχεν ἐκθέμενος , ὥστε κεκμηκότα πρὸς τὸ τῶν ἀποκαλύψεων μέγεθος τὸν νοῦν , ἀκριβεστέρας ἕνεκα τῆς περὶ τούτων θεωρίας , χρῄζει διαναπαύσασθαι .
κατέπαυσας πᾶσαν τὴν ὀργήν σου ·
ἀπέστρεψας ἀπὸ ὀργῆς θυμοῦ σου .
τὴν ὀργὴν οὐχὶ ἐκ μέρους , ἀλλ ὁλοκλήρως κατέπαυσεν , οὐχ ὥστε αὐτὴν ἀναβαλέσθαι πρὸς καιρόν , ἀλλ ὥστε παντελῶς ἀφανίσαι , καὶ μηδὲν αὐτῆς καταλιπεῖν ὑπόμνημα ·
διόπερ καὶ ἀποστρέψαι ἀπὸ ὀργῆς θυμοῦ αὐτοῦ λέγεται ·
ἀπὸ δὲ ὀργῆς ἀποστρέψας , δηλονότι πρὸς φιλανθρωπίαν ἐξέκλινεν .
ἀλλ  ἐπειδὴ τὰ μέλλοντα ὡς παρόντα ἐξέθετο , προφητικῷ χαρακτῆρι χρησάμενος , θεώρησον ὅπως εἰς εὐχὴν τὴν προφητείαν ἔτρεψε , οὔπω ταῦτα γεγονέναι , ἐν ἐλπίδι δὲ ὑπάρχειν ἐνδεικνύμενος .
ἐπίστρεψον ἡμᾶς , ὁ Θεὸς τῶν σωτηρίων ἡμῶν , καὶ ἀπόστρεψον τὸν θυμόν σου ἀφ ἡμῶν .
Οὐκ ἄρα πάθος ἐπὶ Θεοῦ ἡ ὀργή , ἀπειλὴ δὲ πρὸς τὸ συμφέρον γινομένη τὸ ἡμέτερον 0 1 .
διόπερ ἂν ἡμεῖς ἐπιστρέψωμεν , ἀποστρέφεται καὶ αὐτὸς ἀπὸ τοῦ θυμοῦ , καὶ παύεται περὶ πολλοῦ τὴν ἡμετέραν σωτηρίαν τιθέμενος , ὥστε καὶ πολλὰς αὐτῆς ὁδοὺς εὑρεῖν πολλοὺς ἐπενόησε τρόπους ·
καὶ τούτου χάριν Θεὸς εἰκότως τῶν σωτηρίων λέγεται .
μὴ εἰς τοὺς αἰῶνας ὀργισθῇς ἡμῖν , ἢ διατενεῖς τὴν ὀργήν σου ἀπὸ γενεᾶς εἰς γενεάν ;
φοβερὸν μὲν καὶ νῦν τὸν Θεὸν τοῖς ἀνθρώποις ὀργίζεσθαι , ἀλλ ἐπειδὴ κατὰ τὸ παρὸν ὡς τὰ πολλὰ μακροθυμίᾳ κέχρηται , φοβερωτέρα ἡ ὀργὴ ἀναγκαίως ἡ μέλλουσα 0 1 .
μὴ τοίνυν ἡμῖν εἰς ὅλον τὸν νῦν αἰῶνα ὀργισθῆναι τὸν Θεόν , μη δὲ ἀπὸ τῆς νῦν γενεᾶς εἰς τὴν αὖθις τὴν καθ ἡμῶν ὀργὴν μετατιθέναι , σβεσθῆναι δὲ αὐτὴν φιλανθρωπίᾳ προσεύχεται .
πῶς δὲ τοῦτο καὶ τίνα τρόπον ἡμῶν ὀκνούντων εἰς ἐπιστροφὴν γίνεται , τὰ ἑπόμενα δείκνυσιν .
ὁ Θεός , σὺ ἐπιστρέψας ζωώσεις ἡμᾶς , καὶ ὁ λαός σου εὐφρανθήσεται ἐπὶ σοί .
ἐρεῖς μὲν ἐπιστροφὴν Θεοῦ , τὴν παρ αὐτοῦ δι ἡμῶν ἐργομένην ἐπιστροφήν , κυρίως δέ , ἣν αὐτὸς ὑπὲρ ἡμῶν ἐπέστρεψε ·
φησὶ γάρ , Ὁ Θεός , σὺ ἐπιστρέψας ζωώσεις ἡμᾶς .
ὅπερ δὲ σαφῶς γέγονεν , ἡνίκα σαρκωθεὶς καὶ γενόμενος ἄνθρωπος ἑαυτὸν ὑπὲρ ἡμῶν προσήγαγε , καὶ τὴν ἡμετέραν ἐπιστροφὴν ἣν ἑαυτῷ κατώρθωσε , πάντα πράττων ὑπὲρ ἡμῶν καὶ πάσχων , δι ὧν ἡμᾶς ἐζωοποίησε , καὶ νῦν ἑαυτοῦ λαόν , δηλαδὴ τοὺς εἰς αὐτὸν πιστεύοντας , εὐφραίνεσθαί τε καὶ πανηγυρίζειν ἐπ  αὐτῷ παρεσκεύασε .
δεῖξον ἡμῖν , Κύριε , τὸ ἔλεός σου , καὶ τὸ σωτήριόν σου δῴης ἡμῖν .
ὁρᾷς τὸν ψαλμῳδόν , ὡς προφήτην καὶ δοῦλον φθεγγόμενον ·
ὡς μὲν γὰρ προφήτης τὸ μέλλον ἀπεφήνατο ·
προσεύχεται δὲ πάλιν ὡς δοῦλος , ὅπερ ἅπαξ ὡς προφήτης ἔφθασεν ἀποκρίνασθαι 0 .
τί δὲ ὅλως προσεύχεται ;
δειχθῆναι τοῖς ἀνθρώποις τὸ ἔλεος τοῦ Θεοῦ καὶ τὸ σωτήριον , τουτέστι , τὸν Θεὸν Λόγον σαρκὶ φαινό μενον , ὃς ὅτι σωτήριον λέγεται , Συμεὼν μαρτυρεῖ .
λαβῶν γὰρ αὐτὸν ἐν τῷ ἱερῷ , εὐχαριστήσας ἔλεγεν ·
νῦν ἀπολύεις τὸν δοῦλόν σου , Δέσποτα , κατὰ τὸ ῥῆμά σου ἐν εἰρήνῃ ·
ὅτι εἶδον οἱ ὀφθαλμοί μου τὸ σωτήριόν σου 0 .
ὅτι δὲ καὶ ἕλεος αὐτὸς ὀνομάζεται , μετὰ μικρὸν οὗτος ὁ προφήτης παρίστησιν .
πλὴν ἑκάτερα ἀπὸ τῶν πραγμάτων ἔλαχεν ὀνομάζεσθαι .
ἀκούσομαι τί λαλήσει ἐμοὶ Κύριος ὁ Θεός , ὅτι λαλήσει εἰρήνην ἐπὶ τὸν λαὸν αὐτοῦ , καὶ ἐπὶ τοὺς ὁσίους αὐτοῦ , καὶ ἐπὶ τοὺς ἐπιστρέφοντας καρδίαν ἐπ αὐτόν .
θαυμαστὸς ὁ προφήτης τῆς πίστεως 0 ·
ἅμα γὰρ τῷ σπόρῳ τῆς προσευχῆς τὸν καρπὸν τὸν ἐξ αὐτῆς προσδέχεται ·
καὶ εἰδὼς πρὸς τίνα ἐπρεσβεύσατο , εἰς ἀκοὴν εἰρήνης ἑαυτὸν παρεσκεύασεν ·
εἰρήνης δὲ ταύτης ἣν ὁ Χριστὸς ἐπὶ τὸν λαὸν αὐτοῦ , φήσεις δὲ τοὺς εἰς αὐτὸν εὐσεβοῦντας , διὰ τοῦ χοροῦ τῶν ἀποστόλων ἔδωκεν ·
οἵτινες ὅσιοι αὐτοῦ δικαίως καὶ ἐπιστρέφοντες ἐπὶ καρδίαν λέγονται , ὁλοκλήρους δὲ αὐτοὺς τῷ Χριστῷ καθοσιώσαντες , καὶ ἀπὸ καρδίας ὅλης ἐκ πάντων τῶν βιωτικῶν πρὸς αὐτὸν ἐπιστρέψαντες , ὥστε μηκέτι γονέων ἢ οἰκείων ἢ τέχνης μεταποιηθῆναι , σὺν παῤῥησίᾳ δὲ λέγοντες ·
ἰδοὺ ἡμεῖς ἀφήκαμεν πάντα , καὶ ἠκολουθήσαμέν σοι ·
τί ἄρα ἔσται ἡμῖν ;
πλὴν ἐγγὺς τῶν φοβουμένων αὐτὸν τὸ σωτήριον αὐτοῦ , τοῦ κατασκηνῶσαι δόξαν ἐν τῇ γῇ ἡμῶν 0 .
σαφῶς ἐνταῦθα μαρτύρεται , ὅτι κ ἂν λαὸς αὐτοῦ ἡ συναγωγὴ βούληται τῶν Ἰουδαίων λέγεσθαι , ὅμως τὸ τοῦ Θεοῦ σωτήριον ἐγγὺς τῶν φοβουμένων τῶν ἐξ ἐθνῶν πεπιστευκότων γίνεται ·
ἐπειδὴ οἱ ποτὲ οὐ λαός , νῦν λαὸς Θεοῦ ἐκ πλάνης πρὸς αὐτὸν ἐπανελθόντες εὑρίσκονται 0 ·
καὶ οἱ ποτὲ μακράν , ἐγγὺς διὰ τὴν πίστιν γεγόνασι .
τοῦτο δὲ ἕνεκα Τοῦ κατασκηνῶσαι δόξαν ἐν τῇ γῇ ἡμῶν 0 .
ποῦ γὰρ ἤμελλεν ἡ τοῦ Θεοῦ δόξα κατασκηνοῦν , εἰ τὰ μὲν ἔθνη ὡς οὐκ ὄντα ἐξ Ἀβραὰμ ἀπεστρέφετο ·
οἱ δὲ ὄντες ἐξ Ἀβραὰμ προσελθεῖν οὐκ ἐβούλοντο ·
καθάπερ Ἰωάννης φησίν ·
Εἰς τὰ ἴδια ἦλθε , καὶ οἱ ἴδιοι αὐτὸν οὐ παρέλαβον ;
διὰ τοῦτο τὰ ἔθνη προσεδέξατο , ὥστε εὑρεῖν σκηνῶσαι ἐν τῇ γῇ ἡμῶν , τουτέστι , ἐν τῇ ἀνθρωπότητι .
τοῦτο γὰρ ἐν τοῖς ἑξῆς ὁ θεολόγος ἐδήλωσεν ·
ὅσοι δὲ ἔλαβον αὐτόν , ἔδωκεν αὐτοῖς ἐξουσίαν τέκνα Θεοῦ γενέσθαι ·
οἱ οὐκ ἐξ αἱμάτων οὐ δὲ ἐκ θελήματος σαρκός 0 1 ·
περὶ τῶν ἐθνῶν λέγων .
Οὐδὲ γὰρ εἶχον τὴν ἐξ αἵματος ἢ σαρκὸς τοῦ Ἀβραὰμ συγγένειαν , ἀλλ ἐκ Θεοῦ ἐγεννήθησαν ·
οἷς εἰκότως ἐπήγαγε ·
καὶ ὁ Λόγος σὰρξ ἐγένετο , καὶ ἐσκήνωσεν ἐν ἡμῖν .
ἀλήθεια ἐκ τῆς γῆς ἀνέτειλε , καὶ δικαιοσύνη ἐκ τοῦ οὐρανοῦ διέκυψεν .
συνδρομὴν ἐνταῦθα θεότητος λέγει καὶ ἀνθρωπότητος , ἑκάστης αὐτῶν δραμούσης κατὰ τὴν ἑαυτῆς ἀξίαν ·
τοῦτο γάρ ἐστι τό , Συνήντησαν .
συναντᾷ δὲ καὶ βραδὺς ὀξεῖ , καὶ χωλὸς ἀρτίποδι .
Οὐ μόνον δὲ συνδρομήν , ἀλλὰ καὶ ἕνωσιν τὴν ἐξ ἀγάπης ἐμήνυσε ·
τοῦτο γάρ ἐστι τό , Κατεφίλησαν ·
ἐπειδὴ ἀλλήλοις διὰ φιλήματος ἑνοῦνται οἱ φιλοῦντες καὶ οἱ φιλούμενοι .
Οὐκ ἂν δὲ ὁ Θεὸς Λόγος κατῆλθεν εἰς ἀνθρωπότητα , εἰ μὴ θερμὴν πρὸς τὸν ἄνθρωπον ὁ ποιητὴς ἀγάπην ἐκέκτητο .
Οὕτω γάρ , φησιν , ἠγάπησεν ὁ Θεὸς τὸν κόσμον , ὥστε Υἱὸν αὐτοῦ τὸν μονογενῆ ἀπέστειλεν εἰς αὐτόν .
ἀλλὰ πόθεν ἡ συνδρομὴ καὶ ἡ συνάντησις γέγονεν ;
ἀλήθεια ἡ σάρξ 0 ·
οὐ μόνον ὅτι οὕτως , ὥς φησιν ὁ ψαλμῳδός , ἀπὸ τῆς γῆς ἀνέτειλεν , ἀλλ  ὅτι καὶ ἀλήθεια ἐσαρκώθη , καὶ ἄνθρωπος ὄντως Θεὸς Λόγος γέγονεν 0 .
δικαιοσύνη , ἡ θεότης 0 ·
διόπερ αὐτὴν ἐκ τοῦ οὐρανοῦ διακύψαι φησίν ·
ἥτις δικαιοσύνην διεπράξατο , τὴν ἀδικίαν τὴν τυραννοῦσαν ἐπὶ τῆς γῆς διαῤῥήξασα ·
ἀλλὰ μετὰ τὴν ἕνωσιν οὐκ ἔστι ταῦτα χωρίζεσθαι .
ὅθεν ἀλήθεια ὁ Χριστὸς ὅλος λέγεται ·
ἐγὼ γάρ , φησιν , εἰμὶ ἡ ἀλήθεια καὶ ἡ ζωή .
ὅλος πάλιν δικαιοσύνη παρὰ τοῦ Παύλου κέκληται ·
ὃς ἐγενήθη ἡμῖν ἀπὸ Θεοῦ δικαιοσύνη , περὶ τοῦ Χριστοῦ φήσαντος .
ἐπιμένει δὲ ὁ προφήτης τὸ μυστήριον ἐξηγούμενος .
καὶ γὰρ ὁ Κύριος δώσει χρηστότητα ·
ὁ Πατὴρ τὸν ἑαυτοῦ Λόγον .
ὅθεν οἱ ἄλλοι ἑρμηνευταί , Δώσει τὸν ἀγαθόν , εἰρήκασιν .
Οὐδεὶς γὰρ ἀγαθός , εἰ μὴ μόνος ὁ Θεός , αὐτοῦ λέγοντος ἔγνωκας 0 .
καὶ ἡ γῆ ἡμῶν δώσει τὸν καρπὸν αὐτῆς ·
καὶ ἐκ Μαρίας βλαστήσασαν σάρκα 0 ·
ἐξ ἑκατέρου γὰρ τούτων συνῆλθε τὸ τοῦ Χριστοῦ μυστήριον , δικαιοσύνη περὶ ἧς φθάσας ἔλεγε ·
δικαιοσύνη ἐκ τοῦ οὐρανοῦ διέκυψε ·
τῆς γὰρ ἀνθρωπότητος ἡ θεότης προπορεύεται , ὥσπερ καὶ Ἀμ βακούμ φησι ·
πρὸ προσώπου αὐτοῦ πορεύσεται λόγος ·
εἶτα περὶ τῆς ἀνθρωπότητος , Καὶ ἐξελεύσεται εἰς παιδείαν κατὰ πόδας αὐτοῦ , σύμφωνα τῶν νῦν ψαλμῶν λέγων 0 .
ἰδοὺ γὰρ τῶν εἰρημένων ἔχεται ·
καὶ θήσει εἰς ὁδὸν τὰ διαβήματα αὐτοῦ ·
ἐπειδὴ ἡ θεότης προπορευομένη , τουτέστι , ἡγεμονεύουσα τῆς οἰκείας σαρκὸς εἰς τὴν ὁδὸν τῆς οἰκονομίας κατευθύνει τὰ διαβήματα , ὥστε αὐτὴν μηδὲν πλανᾶσθαι τῶν ἀνθρωπίνων , ἢ σφάλλεσθαι .
προσευχὴ τῷ Δαυίδ 0 .
ψαλμὸς πεʹ .
θεωρεῖς τῆς προσευχῆς τὸ ἀξίωμα ;
τὰ μὲν γὰρ ἄλλα τῷ Ἀσὰφ καὶ τοῖς υἱοῖς Κορὲ μελῳδεῖν παρεχώρησε ·
τὴν προσευχὴν δὲ αὐτὸς καθαρίζει τῷ Θεῷ , οὐκ ἐφ ἑαυτοῦ μόνον , ἐξ ὅλου δὲ αὐτὴν τοῦ προσώπου τῶν ἀνθρώπων ὑποκρινόμενος .
κλῖνον , Κύριε , τὸ οὗς σου καὶ ἐπάκουσόν μου , ὅτι πτωχὸς καὶ πένης εἰμὶ ἐγώ .
πτωχὸς καὶ πένης πᾶς ἄνθρωπός ἐστιν , οὗ νῦν ὁ προφήτης ἀναλαμβάνει τὸ πρόσωπον .
Αὐτοὶ δὲ γὰρ ἐξ ἁμαρτίας πτωχεύομεν , καὶ πένητες διὰ τὸν Ἀδάμ , κλῆρον ὥσπερ ἡμῖν παραπέμψαντα τὴν πενίαν , τυγχάνομεν 0 .
διὰ τοῦτο κλῖναι τὸν Θεὸν τὸ οὖς , ἵνα συγκαταβῇ ὡς πλούσιος πτωχοῖς , ὡς ἰατρὸς ἀσθενοῦσι , προσηύξατο 0 .
συγκαταβῇ δέ , διατί ;
ἐπειδὴ πολλάκις Θεοῦ αἰτοῦμεν ἀνάξια 0 ·
ἀλλ αὐτὸς ὡς ἰατρὸς ἀνέχεται μὲν ἀκοῦσαι τῆς αἰτήσεως 0 ·
μόνα δὲ παρέχει τὰ συμφέροντα .
φύλαξον τὴν ψυχήν μου , ὅτι ὅσιός εἰμι .
καὶ πῶς ὅσιος εἶναι δύναται ὁ πτωχεύων ἐν ἀρετῇ , ἢ πενόμενος ;
πάντως ἐπειδὴ τὴν πενίαν ὡμολόγησεν , ὅσιος ἤδη διὰ τῆς ὁμολογίας γέγονεν ·
ἢ καὶ ὅσιόν φησι τὸν ἄνθρωπον , διόπερ εἶχε πρὸ τῆς παραβάσεως ἐν παραδείσῳ ἀξίωμα .
σῶσον τὸν δοῦλόν σου .
ὁ Θεός μου , τὸν ἐλπίζοντα ἐπὶ σέ 0 .
ἱκανὰ δυσωπῆσαι τοῦ προφήτου τὰ ῥήματα 0 .
ἐπειδὴ γὰρ ὁ Δεσπότης οὐδενὶ τρόπῳ τὸν ἑαυτοῦ δοῦλον , ὅταν ἐπ αὐτὸν ἐλπίζων τύχῃ , ἀποποιεῖσθαι δύναται , περιποιεῖται δὲ αὐτόν , ἕνεκα τῆς εἰς αὐτὸν ἐλπίδος , κ ἂν ἕτερα τύχῃ κεκτημένος ἐλαττώματα , προβάλλεται τὴν δουλείαν , ἐπισπάσασθαι τὸν Θεὸν πρὸς ἡμᾶς , ἵνα μὴ ζημιωθῇ τὸ κτῆμα τὸ οἰκεῖον βουλόμενος .
ἐλέησόν με .
κύριε , ὅτι πρὸς σὲ κεκράξομαι ὅλην τὴν ἡμέραν 0 .
ἔγνως τίνα τρόπον ἐλεεῖσθαι δυνάμεθα ;
ὅλην τὴν ἡμέραν κράζοντες πρὸς τὸν Θεόν , οὐχὶ νῦν μὲν τοῖς λόγοις εὐχόμενοι , νῦν δὲ αὐτὸν τοῖς ἔργοις παροξύνοντες 0 ·
οὐ δὲ νῦν μὲν εἰς ἐκκλησίαν Θεοῦ , νῦν δὲ εἰς ἐκκλησίαν ἀνδρῶν παρανόμων σχολάζοντες 0 1 ·
περὶ ὧν , Ἐμίσησα ἐκκλησίαν πονηρευομένων , αὐτὸς ὁ Δαυῒδ ἔλεγεν .
Εὔφρανον τὴν ψυχὴν τοῦ δούλου σου , ὅτι πρὸς σὲ ἦρα τὴν ψυχήν μου .
παρὰ σοῦ , φησίν , αἰτῶ τὴν χαράν , πρὸς ὃν ἦρα τὴν ψυχήν , ἀπὸ τῆς γῆς αὐτὴν κουφίσας ἄνω , καὶ τῇ ἐλπίδι τῶν θείων βαστάσας , ὥστε μὴ χαίνειν πρὸς τὰ ἀνθρώπινα .
σὺ τοίνυν εὔφρανον .
τὴν γὰρ παρὰ ἀνθρώπων εὐφροσύνην ὡς ἐπιβλαβῆ καὶ παυομένην οὐ βούλομαι 0 .
ὅτι σύ , Κύριε , χρηστὸς καὶ ἐπιεικής , καὶ πολυέλεος πᾶσι τοῖς ἐπικαλουμένοις σε 0 .
Οὐ μάτην τὴν ψυχὴν πρὸς σὲ ἦρα , ἀλλ  ἐπειδὴ συμπάσχεις μὲν ὡς χρηστός , ἀντέχῃ δὲ τῶν πταιόντων ὡς ἐπιεικής , πρὸς τούτοις οὐ μονοειδῶς ἐλεεῖς , ἀλλὰ πολλοῖς καὶ διαφόροις τρόποις ἐλεεῖς διὰ φιλοπτωχίας , ἐλεεῖς διὰ δακρύων , ἐλεεῖς διὰ κατορθωμάτων , ἐλεεῖς διὰ πίστεως , οὐ τινάς , ἀλλὰ πάντας τοὺς ἐπικαλουμένους σε .
ἄρα ὅσοι Θεὸν οὐκ ἐπικαλοῦνται , ἐλεεῖσθαι οὐ δύνανται ·
ὥστε ὅπλον ἡμῖν καὶ λιμὴν καὶ θύρα σωτηρίας ἡ προσευχὴ καθέστηκεν .
ἐνώτισαι , Κύριε , τὴν προσευχήν μου , καὶ πρόσχες τῇ φωνῇ τῆς δεήσεώς μου .
ἐνώτισαι , τουτ έστιν , ἀξίαν τῶν σῶν ἀκοῶν ἔγκρινον ·
πρόσχες δὲ τῇ φωνῇ , ἵνα τῷ προσφέροντι τὴν δέησιν ἀπονείμῃς συμπάθειαν , ἀκμάζοντα τῷ τόνῳ τῆς ψυχῆς καὶ τῷ πρὸς σὲ πόθῳ  τοῦτο γάρ ἐστι , Φωνὴ προσευχῆς  .
θεασάμενος .
ἐν ἡμέρᾳ θλίψεώς μου ἐκέκραξα πρὸς σέ , ὅτι ἐπήκουσάς μου .
ἐπειδήπερ αἱ θλίψεις ὡς τὰ πολλὰ τὰς προσευχὰς ἐκκόπτουσιν , ἐμβάλλουσαι εἰς ὀλιγωρίαν τὸν ἄνθρωπον , αὐτὸς οὐ ταῦτα πεπονθέναι φησίν , κεκράξαι δὲ καὶ φωνῇ συντονωτέρᾳ χρήσασθαι 0 ·
ὅπερ ἦν μὴ καταπεσόντος , ἀλλὰ καὶ θαῤῥοῦντος τὴν αἴτησιν .
καὶ τίς ἡ αἰτία 0 ;
ὅτι ἐπήκουσάς μου 0 .
ὡς γὰρ ἐπακουσθεὶς ἤδη , εἰκότως τὴν προσευχὴν οὐκ ἐνάρκησεν ·
ὥστε καὶ φωνῇ κέχρηται .
Οὐκ ἔστιν ὅμοιός σοι ἐν θεοῖς , Κύριε , καὶ οὐκ ἔστι κατὰ τὰ ἔργα σου .
Οὐ περὶ τῶν εἰδώλων τῷ προφήτῃ νῦν ὁ λόγος  τίς γὰρ κοινωνία φωτὶ πρὸς σκότος , ἢ τίς σύγκρισις τῷ ψεύδει πρὸς τὴν ἀλήθειαν  , ἀλλὰ θεοὺς λέγει πρὸς οὓς ὁ λόγος τοῦ Θεοῦ ἐγένετο , καθάπερ ὁ Χριστὸς ἐν Εὐαγγελίοις ἔλεγεν , δηλαδὴ τοὺς ἁγίους καὶ θεοφόρους ἄνδρας , ὧν οὐδεὶς ἐξομοιωθῆναι τῷ Κυρίῳ δυνήσεται 0 1 .
Εἰ γὰρ καὶ συγγενὴς αὐτοῖς κατὰ τὴν σάρκα ἐτύγχανεν , ἀλλὰ διὰ τὴν θεότητα ὑπῆρχεν ἀπαράβλητος ·
μᾶλλον δὲ καὶ διὰ τὴν ἀνθρωπότητα 0 .
Οὐδεὶς γὰρ αὐτῶν ἐκ παρθένου γεγέννηται , τὰς ἡμετέρας ἁμαρτίας ἐβάστασεν , οὐδεὶς αὐτῶν ἐτροπώσατο διὰ θανάτου θάνατον .
Οὔτε αὐτῷ τοίνυν , οὔ τε τοῖς ἔργοις τοῖς παρ αὐτοῦ ἐστιν ὁ συγκριθῆναι δυνάμενος .
πάντα τὰ ἔθνη , ὅσα ἐποίησας , ἥξουσι , καὶ προσκυνήσουσιν ἐνώπιόν σου , Κύριε .
ἐνώπιον , ποῦ ἄρα 0 ;
ἐν τῷ ναῷ τῶν Ἰουδαίων 0 ;
ἀλλ οὔ τε ὁ ναός ἐστιν , οὔ τε τὰ ἔθνη ἀκρόβυστα ὄντα ἐκεῖ προσκυνεῖν ἠδύναντο .
Οὐκοῦν σαφῶς περὶ τοῦ Χριστοῦ λέγει , οὗ προσκυνεῖ πάντα τὰ ἔθνη ἐνώπιον .
Οἱ γὰρ ἐν τῇ Βηθλεὲμ καὶ τῷ σταυρῷ καὶ τῇ ἀναστάσει προσκυνοῦντες , κατὰ πρόσωπον προσκυνοῦσι τοῦ τὴν σωτηρίαν ἐκεῖ τὴν ἡμετέραν πράξαντος .
τὸ δὲ αὐτὸ καὶ οἱ ἐπὶ τοῦ θυσιαστηρίου προσκυνοῦντες , ἐνώπιον αὐτοῦ προσκυνοῦσι .
ἐκεῖ γὰρ αὐτὸν καθ ἑκάστην θυσίαν μυστικὴν θεωροῦσι καθήμενον .
καὶ δοξάσουσι τὸ ὄνομά σου .
τίνος γεγονότος 0 ;
ξύλοις γὰρ καὶ λίθοις ἐλάτρευον , ὑπήκοοι καὶ δοῦλοι δαιμόνων ἐτύγχανον .
Οὐκοῦν τὰ ἑξῆς ἄκουε ·
ὅτι μέγας εἶ σύ , καὶ ποιῶν θαυμάσια ·
σὺ εἶ ὁ Θεὸς μόνος .
Οὐκοῦν τὸν Χριστὸν διὰ τοῦτο δοξάζουσι , μέγαν αὐτὸν εὑρόντες καὶ μόνον πεποιηκότα θαυμάσια .
τί δὲ αὐτοῦ τὸ μέγεθος , καὶ ποῖα τὰ θαυμάσια 0 ;
τὴν πλάνην τῶν εἰδώλων τὴν ἀπ αἰῶνος ἠφάνισεν , οὐκ ἀγγέλους ἐπὶ τούτῳ πέμψας , οὐ κινήσας τὴν γῆν , οὐ πῦρ ἐξ οὐρανοῦ βρέξας , ἀνθρώποις δὲ καὶ ἀγραμμάτοις καὶ πτωχοῖς καὶ ἁλιεῦσιν ὑπηρέταις εἰς τοῦτο χρησάμενος .
ὁδήγησόν με , Κύριε , ἐν τῇ ὁδῷ σου , καὶ πορεύσομαι ἐν τῇ ἀληθείᾳ σου .
σαφῶς ὁ προφήτης πρὸ τῶν Εὐαγγελίων εὐαγγελικὰ φθέγγεται , ὁδηγηθῆναι παρὰ τῆς ὁδοῦ πρὸς τὴν ὁδόν , καὶ πορευθῆναι τῇ ἀληθείᾳ βουλόμενος τοῦ λέγοντος ·
ἐγώ εἰμι ἡ ὁδὸς καὶ ἡ ζωὴ καὶ ἡ ἀλήθεια .
πλὴν ὅτι πρῶτον ὁδηγηθῆναι πρὸς τὴν ὁδὸν τοῦ Θεοῦ , καὶ καταμαθεῖν αὐτῆς τὰς ἀρχάς , δηλαδὴ καὶ τὰ στοιχεῖα , χρῄζομεν , καὶ τότε τῇ ἀληθείᾳ πορευσόμεθα .
τέλος γὰρ θεογνωσίας τὸ καταλαβεῖν τὴν τῶν ὄντων ἀλήθειαν 0 .
Εὐφρανθήτω ἡ καρδία μου , τοῦ φοβεῖσθαι τὸ ὄνομά σου .
καλὴν χαρὰν αἰτεῖ , καλὴν πανήγυριν εὔχεται , φοβεῖσθαι τὸ τοῦ Θεοῦ ὄνομα .
ἐκεῖθεν γὰρ ἡμῖν ἡ ὄντως ἐπιγίνεται χαρά , ἥτις οὐ σαρκός ἐστιν , ἀλλὰ ψυχῆς καὶ καρδίας αὐτῆς , πολλὴν πρὸς τὸν Θεὸν οἰκείωσιν ἐχούσης καὶ συγγένειαν .
ὅθεν αὐτοῦ καὶ τὸν φόβον πανήγυριν τίθεται , οὐκ ἀγνοοῦσα ποῖον ἔχει ἀξίωμα .
ἐξομολογήσομαί σοι , Κύριε , ἐν ὅλῃ καρδίᾳ μου , καὶ δοξάσω τὸ ὄνομά σου εἰς τὸν αἰῶνα .
Οὐκ ἄρα Θεὸν δοξάζειν πρὸ τῆς τῶν ἁμαρτημάτων ὁμολογίας ἐπιτρέπει ·
ἐβούλετο μὲν γὰρ ἀπὸ γλώττης καθαρᾶς δοξάζειν τὸν Θεόν ·
καθαίρεται δὲ αὕτη τὰς ἁμαρτίας ἐξ ὅλης καρδίας ἐκλέγουσα .
τοῦτο γάρ ἐστιν ἀληθῶς ἐξαγόρευσις , τὸ τὴν ἁμαρτίαν ἐξ ὅλης ἐμέσαι διανοίας , καὶ μηκέτι πρὸς αὐτὴν ὑποστρέψαι , ἀλλ ὡς ἅπαξ ἐμεθεῖσαν ἀποστρέφεσθαι .
ὅτι τὸ ἔλεός σου μέγα ἐπ ἐμέ , καὶ ἐῤῥύσω τὴν ψυχήν μου ἐξ ᾅδου κατωτάτου 0 .
τούτου , φησί , χάριν τὴν τῶν ἁμαρτημάτων ὁμολογίαν ἐθάρσησα , δέον αὐτὴν φοβεῖσθαι καὶ αἰσχύνεσθαι , ἐπειδὴ μέγα τὸ ἔλεός σου ἐπ ἐμέ , τουτέστι , τὸν ἄνθρωπον , ὥστε τὸν ὁμολογοῦντα τὴν ἁμαρτίαν οὐ μόνον ἀπολαύειν φειδοῦς καὶ συγχωρήσεως , ἀλλὰ καὶ ἀμοιβὴν προσδοκᾷν 0 .
τίς δὲ αὕτη 0 ;
ῥυσθῆναι τὴν ψυχὴν ἐξ ᾅδου κατωτάτου , δηλαδὴ τοῦ τῆς γεέννης χωρίου , καὶ τοῦ ἐξωτάτου σκότους 0 .
ἐκεῖνος γὰρ τοῖς ἀμαρτωλοῖς ὁ τόπος κεκλήρωται ·
ᾅδης κατώτατος ἀναγκαίως 0 .
Οὐκ ἔνι γὰρ ἐκεῖθεν ἀναβῆναι τὸν κατελθόντα , λέγομεν .
ὁ Θεός , παράνομοι ἐπανέστησαν ἐπ ἐμέ , καὶ συναγωγὴ κραταιῶν ἐζήτησαν τὴν ψυχήν μου , καὶ οὐ προέθεντό σε ἐνώπιον αὐτῶν .
ὁ γὰρ τὸν πλησίον ἀδικῶν , τὸν Θεὸν πρὸ τῶν ὀφθαλμῶν τῶν οἰκείων οὐ τίθεται ·
ὃς  ὡς  , εἴγε ἐτίθετο , οὐκ ἂν ἠδίκει , τὸν κριτὴν εὐλαβούμενος ·
οὐ δὲ παρηνόμει , τοῦ νομοθέτου τὴν ἀπειλὴν λογιζόμενος .
τοῦτο δὲ οὐκ ἐξ ἀγνοίας , ἀλλ ἐκ θρασύτητος πάσχουσιν 0 ·
ὥσπερ οἱ λῃστεύοντες ἐπ ἐρημίας , οὐκ ἀγνοοῦντες εἶναι κριτὰς καὶ δικαστὰς λῃστεύουσι , φροντίδα δὲ αὐτῶν ἢ φόβον ἐξ ἀνοίας οὐκ ἔχουσι 0 .
τούτους οὐ μόνον παρανόμους , ἀλλὰ καὶ συναγωγὴν κραταιῶν , τῶν ἐν κακίᾳ δυναστευόντων , ἐκάλεσεν , οἷς καθ ἕτερον μέρος τῆς προφητείας ἐμέμφετο .
ἱνατὶ ἐγκαυχᾷς ἐν κακίᾳ , ὁ δυνατός ;
διατί δὲ τοὺς ἐπαναστάντας οὐ μόνον παρα νόμους , ἀλλὰ καὶ κραταιοὺς ἐν κακίᾳ , ὅπερ ἔφημεν εἶναι δυνατούς , προσηγόρευσεν ;
ἐπειδὴ οὐκ ἀγρόν , οὐκ οἶκον , οὐκ ἐσθήματα , ἢ ἀνδράποδα , ἀλλὰ τὸ μονογενὲς τοῦ ἀνθρώπου κτῆμα τὴν ψυχὴν ἐζήτουν ἐπιβουλεῦσαι ταύτην , καὶ θανατῶσαι βουλόμενοι 0 .
ἄντικρυς τοίνυν ταῦτα περὶ τῶν ὄντως παρανόμων , καὶ τῶν ἐν κακίᾳ δυνατῶν τῶν δαιμόνων ἐλέγετο , διόπερ αὐτοῖς τὸν Θεὸν ἐπεστράτευσεν .
καὶ σύ , Κύριε ὁ Θεός μου , οἰκτίρμων καὶ ἐλεήμων , μακρόθυμος καὶ πολυέλεος καὶ ἀληθινός 0 ·
ἐπίβλεψον ἐπ ἐμέ , καὶ ἐλέησόν με .
μάτην , φησίν , ἐπανέστησαν ·
σὺ γὰρ ὡς Θεὸς ὑπερμαχεῖς τοῦ πλάσματος , ὡς οἰκτίρμων καὶ ἐλεήμων τῷ ἐπιβουλευομένῳ συμπάσχεις , ὡς μακρόθυμος οὐ παραδίδως τὸν ἁμαρτωλὸν εἰς χεῖρας ἐχθρῶν , ὡς πολυέλεος οὐχ ἅπαξ , ἀλλὰ πολλάκις ἐλεεῖς , ὡς ἀληθινὸς ἀπωθεῖς τὸν ἀδικοῦντα , σώζεις τὸν ἀδικούμενον 0 .
διόπερ Ἐπίβλεψον ἐπ ἐμέ ·
πρόβατον γὰρ ὃ ὁ ποιμὴν ἐπιβλέπει , λύκος λαβεῖν οὐ δύναται ·
καὶ ἐλέησόν με .
ἐπειδὴ γὰρ ἔργα οὐκ ἔχω , οἷς τὴν σὴν χεῖρα εἰς τὴν ἐμὴν συμμαχίαν προτρέψωμαι , ἀναγκαίως προτείνω τὸν ἔλεον , τοῖς ἐπιβουλευομένοις μάλιστα χρεωστούμενον .
δὸς τὸ κράτος σου τῷ παιδί σου , καὶ σῶσον τὸν υἱὸν τῆς παιδίσκης σού , φησιν , ὅτι ὡς μὲν ἄνθρωπος παῖς καὶ δοῦλός ἐστιν , ὃς καὶ τὸ κατὰ τῶν παθῶν κράτος αἰτεῖται λαβεῖν ·
ὡς δὲ τῆς παιδίσκης αὐτοῦ υἱός , ἤγουν τῆς σοφίας , τὸ σωθῆναι ζητεῖ 0 ·
ἢ παιδίσκην τοῦ Θεοῦ τὴν φύσιν τὴν ἡμετέραν λέγει .
ὡς παιδίσκος γὰρ ὑπακούει τῷ δημιουργῷ πρὸς ἅπερ ἂν ἐθέλῃ καὶ διατάττηται κελεύει τοὺς ἑαυτῆς ὅρους , ὅταν αἴσθηται τοῦτο τὸν ποιητὴν κελεύοντα .
δοῦλον τοίνυν λέγων εἶναι καὶ δούλης υἱὸν τὸν ἄνθρωπον ὁ προφήτης σεμνύνεται ·
διόπερ αὐτῷ καὶ τὸ τοῦ Θεοῦ κράτος προσήκειν ἐνόμισεν , ὡς ἀρχαίῳ δούλῳ καὶ ἐκ προγόνων τυγχάνοντι .
Οἱ δὲ τοιοῦτοι τῶν οἰκετῶν τὸν δεσποτικὸν πλοῦτον ἀνυπόπτως πιστεύονται .
καὶ τίς οὗτος ἦν , τοῖς ἑξῆς ἤδη μάνθανε .
ποίησον μετ ἐμοῦ σημεῖον εἰς ἀγαθόν , καὶ ἰδέτωσαν οἱ μισοῦντές με , καὶ αἰσχυνθήτωσαν , ὅτι σύ , Κύριε , ἐβοήθησάς μοι καὶ παρεκάλεσάς με .
Οὐχ ἁπλῶς αἰτεῖ σημεῖον , ἀλλ  , Εἰς ἀγαθόν , τουτ έστιν , ἐπ εὐεργεσίαν τοῦ γένους γινόμενον ·
οἷόν ἐστιν ἐκεῖνο ὅπερ Ἡσαΐας πρὸς τὸν Θεὸν εἰπεῖν πρὸς τὸν Ἄχαζ ἐξέθετο ·
Αἴτησαι σεαυτῷ σημεῖον εἰς βάθος ἢ εἰς ὕψος ·
καὶ μετὰ τοῦτο ἐπήγαγεν ·
ἰδοὺ ἡ παρθένος ἐν γαστρὶ λήψεται , καὶ τέξεται υἱόν , καὶ καλέσουσι τὸ ὄνομα αὐτοῦ Ἐμμανουήλ .
τὸ δὲ παρθένον τεκεῖν , τοῦτο σημεῖον ἄντικρυς 0 ·
ἀλλὰ μὴν καὶ ὅπερ αὐτὸς ὁ Κύριος ἔλεγεν ·
ἡ γενεὰ αὕτη σημεῖον ἐπιζητεῖ , καὶ σημεῖον οὐ δοθήσεται αὐτῇ , εἰ μὴ τὸ σημεῖον Ἰωνᾶ τοῦ προφήτου 0 .
ὥσπερ γὰρ ἦν Ἰωνᾶς ἐν τῇ κοιλίᾳ τοῦ κήτους τρεῖς ἡμέρας καὶ τρεῖς νύκτας , οὕτως ἔσται ὁ Υἱὸς τοῦ ἀνθρώπου ἐν τῇ καρδίᾳ τῆς γῆς τρεῖς ἡμέρας καὶ τρεῖς νύκτας .
ἐπὶ τούτοις τοῖς σημείοις οἱ μισοῦντες ἡμᾶς δαίμονες κατῃσχύνθησαν ἅπαντες .
Οὔτε πρέσβυς , οὐ δὲ ἄγγελος , καθά φησιν Ἡσαΐας , αὐτὸς δὲ ἡμῖν ὁ Θεὸς ἐβοήθησε , τεχθεὶς ἐκ παρθένου , καὶ δι ἡμᾶς γενόμενος ἄνθρωπος , αὐτὸς ἡμᾶς καὶ παρεκάλεσε .